Diari Oficial de la Generalitat Valenciana


Sumari del DOGV 2402, del 07-12-1994 (1994/833247)

RESOLUCIÓ de 5 d'octubre de 1994, de la Direcció General d'Indústria i Energia, per la qual s'autoritza la línia elèctrica aèria de 132 kV entre la ST Ibi i la línia Alcoi-Villena i se'n declara en concret la utilitat pública.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2402

Data del DOGV
:   07-12-1994

Secció del DOGV
:   ALTRES DISPOSICIONS

Número del document
:   1994/833247


Data del document
:   05-10-1994

Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIó de 5 d'octubre de 1994, de la Direcció General d'Indústria i Energia, per la qual s'autoritza la línia elèctrica aèria de 132 kV entre la ST Ibi i la línia Alcoi-Villena i se'n declara en concret la utilitat pública. Vist l'expedient incoat per el Servei Territorial d'Indústria i Energia d'Alacant a instància d'Iberdrola SA, relatiu a l'autorització de la línia aèria elèctrica de 132 kV entre la ST Ibi i la línia Alcoi-Villena i la declaració en concret de la seua utilitat pública.  
Atés que la sol·licitud d'autorització indicada ha seguit la tramitació establerta en el Decret 2.617/1966 de 20 d'octubre sobre autorització d'instal·lacions elèctriques; en el Decret 2.619/1966 d'aquesta mateixa data, sobre expropiació forçosa en matèria d'instal·lacions elèctriques i en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental, i la Llei 2/1989, de 3 de març, de la Generalitat Valenciana, sobre impacte ambiental.  
Vistes les al·legacions presentades en la fase d'Informació pública a què es va sotmetre el projecte tècnic i l'estudi d'Impacte Ambiental.  
Atés que, amb data 29 de juliol de 1994, la Conselleria de Medi Ambient formulà la declaració d'impacte ambiental en la qual s'estimava acceptable només a ambientals, la realització del projecte amb les condicions que figuren en l'estudi d'impacte ambiental i les prescripcions que es recullen en la part dispositiva d'aquesta resolució.  
Atés que la finalitat que es persegueix amb l'establiment de la línia és millorar el subministrament d'energia elèctrica en la zona.  
Vist l'informe emés per l'òrgan instructor de l'expedient.  
Aquesta Direcció General resol:  
Primer  
Autoritzar a Iberdrola, SA, la línia aèria elèctrica de 132 kV entre la ST Ibi i la línia Alcoi-Villena, les característiques principals són les següents:  
- Tensió: 132 kV  
- Origen: línia Alcoi-Villena  
- Final: ST-Ibi  
- Longitud: 0,445 km en recorregut pel terme municipal d'Ibi.  
- Suport: estructura metàl·lica  
- Conductor: alumini-acer 281,1 mm2 de secció (Al 241,7 mm2 + Ac 39,4 mm2)  
- Dos cables de terra d'acer galvanitzat de 50 mm2 de secció  
- Aïllament: cadena de 10 aïlladors de vidre E-100/127 de caperutxa i tija  
- Capacitat de transport màxima: 131 MVA.  
La finalitat que se persegueix és millorar el subministrament d'energia elèctrica de la zona.  
Segon  
Declarar en concret la utilitat pública de la instal·lació elèctrica què s'autoritza als efectes assenyalats en la Llei 10/1966, sobre expropiació forçosa i sancions en matèria d'instal·lacions elèctriques i el seu reglament d'aplicació segons el Decret 2619/66, de 20 d'octubre.  
Tercer  
Aprovar el projecte d'execució i sotmetre'l a les següents condicions:  
1. Les obres s'hauran de realitzar d'acord amb el projecte presentat.  
2. El termini de posada en marxa serà de sis mesos a comptar de la notificació d'aquesta resolució.  
3. El titular comunicarà la terminació de les obres al Servei Territorial d'Indústria i Energia d'Alacant a l'efecte del reconeixement definitiu i extensió de l'acta de posada en marxa.  
4. L'administració deixarà sense efecte aquesta resolució en qualsevol moment en què s'observe l'incompliment de les condicions.  
5. Condicions d'ordre mediambiental:  
a) Restauració de les zones afectades pel moviment de terres i amuntegament de materials.  
b) Trasllat a abocadors controlats dels residus i/o escombraries generats en la fase de construcció.  
Contra aquesta resolució, que no posa fi a la via administrativa, podrà interposar-s'hi un recurs ordinari davant el conseller d'Indústria, Comerç i Turisme, en el termini d'un mes a comptar del dia de la notificació d'aquesta, d'acord amb allò que es disposa en l'article 114, en relació amb el 48 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 5 d'octubre de 1994.- La directora general d'Indústria i Energia: Celeste Juan Millet.